|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM**  **ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Bevezetés az építészetbe● Introduction to Architecture

## Azonosító (tantárgykód)

BMEEPUIA101

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 2 |  |
| gyakorlat | 0 |  |
| laboratóriumi gyakorlat | 0 |  |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

2

## Tantárgyfelelős

|  |  |
| --- | --- |
| neve: | Dr. habil Benkő Melinda PhD  egyetemi docens  benko@urb.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Urbanisztika Tanszék

## A tantárgy weblapja

http://www.urb.bme.hu/oktatas/osztatlan-oteves-es-bsc-kepzes-kotelezo-tantargyai/bevezetes-az-epiteszetbe/

## A tantárgy oktatásának nyelve

magyar és angol

## A tantárgy tantervi szerepe, ajánlott féléve

Kötelező az alábbi képzéseken:

#### 1. 3N-M0 ● Építészmérnöki nappali osztatlan mesterképzés magyar nyelven ● 1. félév

#### 2. 3NAM0 ● Építészmérnöki nappali osztatlan mesterképzés angol nyelven ● 1. félév

#### 3. 3N-A0 és 3N-A1 ● Építészmérnöki nappali alapképzés magyar nyelven ● 1. félév

#### 4. 3NAA0 és 3NAA1 ● Építészmérnöki nappali alapképzés angol nyelven ● 1. félév

## Közvetlen előkövetelmények

### Erős előkövetelmény:

#### —

### Gyenge előkövetelmény:

### Párhuzamos előkövetelmény:

### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2018. január 24.

# Célkitűzések és tanulási eredmények

## Célkitűzések

A „Bevezetés az építészetbe” című tantárgy előadásai építészeti fogalmak mentén épülnek fel, hiszen ahogy Aldo Rossi fogalmaz 1974-ben „…az építészet alapelveinek nincs történelmük. Szilárdan és változtathatatlanul fennállnak. Amik mindig változnak, azok a tényleges megoldások, a válaszok, amelyeket az építészet az aktuális problémákra ad.” A fogalmak tizenegy témakörbe szerveződnek (építészet, építés, természet, város, tér, idő, ember, rendeltetés, forma, tudomány, művészet), de többségük természetesen nem tartozik szigorúan egyetlen területhez, hanem sokféle értelmezése lehetséges. A tagolást a tanítást és a tanulást segítő rendszerezés követeli meg. A tantárgy célja a szakmai érdeklődés felkeltése, illetve fenntartása, a közös építészeti nyelvezet megalapozása. Az illusztrációk az építészet alapelemeit és a köztük lévő összefüggéseket ismertetik, elsősorban az európai kortárs és történeti kultúrkörből származó példákat használva.

## Tanulási eredmények

A tantárgy sikeres teljesítésével elsajátítható kompetenciák

### Tudás – a KKK 6.1.1. pontja szerint:

#### Rálátása van az építészethez kapcsolódó humán tudományokra, az építészetre ható társadalmi folyamatokra.

#### Ismeri az építészet történet fontosabb korszakait, alkotásait, a kortárs építészet és társművészetek megjelenési formáit, rálátása van a települések fejlődésének történetére.

#### Ismeri a kortárs városépítészet legfontosabb elméleteit, meghatározó tervezőit és épületeit.

#### Érti az ember, az épített és a természeti környezet közötti alapvető kapcsolatokat és kölcsönhatásokat, ismeri az épületek tervezésének alapelveit, lépéseit.

### Képesség – a KKK 6.1.2. pontja szerint:

#### Képes értelmezni és jellemezni az építészeti tervek és alkotások funkcionális rendszereit, szerkezeti egységeit, elemeinek felépítését, működését, és ezek egymással való kapcsolatát.

#### Képes az építészeti tervezés és az építési folyamatok során keletkező problémák felismerésére, a különböző szempontok közti összefüggések átlátására, rangsorolására.

### Attitűd – a KKK 6.1.3. pontja szerint:

#### Nyitott az új információk befogadására, törekszik szakmai- és általános műveltségének folyamatos fejlesztésére.

#### Törekszik az építész szakma közösségi szolgálatba állítására, érzékeny az emberi problémákra, nyitott a környezeti és társadalmi kihívásokra, mindeközben tiszteli a hagyományokat, felismeri és védi az épített- és természeti környezet értékeit.

### Önállóság és felelősség – a KKK 6.1.4. pontja szerint:

#### Szakmai problémák során önállóan és felelőssége tudatában lép fel.

## Oktatási módszertan

Előadás.

## Tanulástámogató anyagok

### Szakirodalom / fejezetek az előadásokhoz kötve az alábbi könyvekből:

Benkő Melinda (2013): 111 szó az építészetről, Budapest: Terc Kiadó.

Cságoly Ferenc (2013-2014): Három könyv az építészetről: A szépszég, A hasznosság, A tartósság. Budapest: Akadémiai Kiadó.

Lukovich Tamás (2014): Bevezetés az építészetelméletbe, Budapest: Terc.

### Jegyzetek

-

### Letölthető anyagok

további elektronikus segédanyagok a tárgy honlapján

# Tantárgy tematika

## Előadások

Az előadások tematikája: főcím és résztémák a 111 szó az építészetről tankönyv alapján

* ÉPÍTÉSZET ablak, elmélet, építész, építészet, gyakorlat, kapu, kommunikáció, kontextus, lista, nyelvezet,séta, tanulás, zsebkönyv
* ÉPÍTÉS barlang, digitális, építés, globális, hajlék, hegy, korszellem, rajz, tervezés
* TERMÉSZET domborzat, egyszerűség, fény, hibrid, lokális, növényzet, organikus, összetettség, táj, univerzum, víz
* VÁROS elemzés, etika, köz-, magán-, moell, morfológia, nyitottság, rétegződés, zártság, térkép
* TÉR áthatás, átmeneti tér, belső tér, fal, hely, központ, külső tér, melléhelyezés, padló, tető
* IDŐ állandóság, fenntarthatóság, ideiglenesség, múlandóság, örökség, ritmus, utópia
* EMBER analógia, antropomorf, arány, érzékelés, kultúra, lépték, mozgás
* RENDELTETÉS átalakítás, flexibilitás, használó, koncepció, lépcső, oszlop, séma, tipológia
* FORMA baluba, burok, geometria, hierarchia, irányultság, jel, kompozíció, kontraszt, kör, négyzet, takete
* TUDOMÁNY anyag, átlátszóság, áttetszőség, faktúra, rendszer, részlet, szerkezet, technika, tektonika, textúra
* MŰVÉSZET díszítés, esztétika, redukció, stílus, szín, újszerűség

## Gyakorlatok

* –

II. TantárgyKövetelmények

1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### Az előadás látogatása kötelező, az összóraszám 70%-án való részvételt az előadó az előadások egy csoportján ellenőrzi. A megengedett hiányzások számát a hatályos Tanulmányi- és Vizsgaszabályzat (TVSZ) írja elő. A teljesítményértékelések alapját az előadásokon elhangzott ismeretek és a szakirodalom összessége képezi.

### Vitás esetekben a hatályos TVSZ, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Összegző tanulmányi teljesítményértékelés* (a továbbiakban zárthelyi dolgozat): a félév 10-11. alkalmán lebonyolított 45 perces zárthelyi dolgozat, melynek alapja az előadásokon elhangzott ismeretek és a szakirodalom összessége. Az összegző teljesítményértékelés pontozásos rendszerrel történik.

#### *Részteljesítmény-értékelés* (a továbbiakban otthoni feladat): önállóan elkészítendő otthoni feladat, mely tartalmát, követelményeit, beadási határidejét, értékelési módját az előadó határozza meg. A részteljesítmények értékelése pontozásos rendszerrel történik.

### *Vizsgaidőszakban végzett teljesítményértékelések:*

#### *-*

## Teljesítményértékelések részaránya a minősítésben

### Az aláírás megszerzésének feltétele, hogy a hallgató a TVSZ előírásai szerint a tantárgykövetelményben meghatározott jelenléti követelményeket teljesítse.

### A félévközi érdemjegy a részteljesítmény és az összegző teljesítmény pontozására épül. Az otthoni feladat értéke 30 pont, a zárthelyi dolgozat értéke 70 pont.

| szorgalmi időszakban végzett teljesítményértékelések | részarány |
| --- | --- |
| zárthelyi dolgozat | 70% |
| otthoni feladat | 30% |
| összesen: | ∑ 100% |

### A teljesítményértékelés ötfokozatú skálán kerül értékelésre.

## Érdemjegy megállapítás

| érdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 90% |
| jeles (5) | Very Good [B] | 85 – 90% |
| jó (4) | Good [C] | 72,5 – 85% |
| közepes (3) | Satisfactory [D] | 65 – 72,5% |
| elégséges (2) | Pass [E] | 50 – 65% |
| elégtelen (1) | Fail [F] | < 50% |
| *\* Az érdemjegyeknél megadott alsó határérték már az adott érdemjegyhez tartozik.* | | |

## Javítás és pótlás

### Az otthon készített első feladat a pótlási időszak végéig – szabályzatban meghatározott különeljárási díj megfizetése mellett – késedelmesen beadható. A késedelmes leadás ténye a feladat értékelésekor a feladat értékének húsz százalékáig van figyelembe véve (-6 pont). A zárthelyi dolgozat pótlása vagy javítása a TVSZ-nek megfelelően történik.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12×2=24 |
| felkészülés a teljesítményértékelésre | 1x16=16 |
| otthoni feladat elkészítése | 1x20=20 |
| összesen: | ∑ 60 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2018. január 24.